তৃষ্ণার্তকে জল দিতে চেয়েছিল মেয়েটি। অথচ তার পরিণাম হিসেবে ধর্ষিত হতে হল তাকে। কলকাতার রিজেন্ট পার্ক থানা এলাকায় এই ঘটনা ঘটে।

এই বিষয়ে অন্যান্য খবর

ধর্ষণের শিকার এবার ১৭ বছরের কিশোর! উস্কে দিল নির্ভয়ার স্মৃতি


নির্যাতিতা দ্বাদশ শ্রেণির ছাত্রী৷ তার মা সকালবেলায় কাজের জন্য বাইরে চলে যান৷ বাড়িতে একাই ছিল মেয়েটি। বাংলাদেশ থেকে সম্প্রতি আসা তাদেরই এক দূর সম্পর্কের আত্মীয় এসেছিল ফোনের সিম নেওয়ার জন্য৷ ব্যক্তির নাম অভিনাথ মিস্ত্রি। সিমটি নিয়ে সে চলেও যায়৷ কিন্তু পরে আবার ফিরে আসে। জল খেতে চায় এবং দরজা খুলতে বলে। মেয়েটি তখনও বুঝতে পারেনি ওই ব্যক্তির মতলব। দরজা খোলার পর মেয়েটিকে সে ধর্ষণ করে বলে অভিযোগ।
বাইরে হোস্টেলে থেকে পড়াশুনো করে মেয়েটি৷ শরীর খারাপ থাকায় বাড়িতে মায়ের কাছে এসে ছিল সে৷ গত কদিন ধরেই ওই ব্যক্তি তাকে নানা রকম কুপ্রস্তাব দিয়ে আসছিল বলে জানিয়েছে মেয়েটি। এমনকী, তাকে প্রাণে মারার হুমকিও দেওয়া হয় বলে অভিযোগ৷
শুনুন নির্যাতিতার বক্তব্য—
 
 

অভিযুক্ত ব্যক্তিকে গ্রেফতার করেছে রিজেন্ট পার্ক থানার পুলিশ৷ তার বিরুদ্ধে পকসো আইনে মামলা রুজু করা হয়েছে৷